text: চারিয়া উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
  
  অবস্থান 
  প্রতিষ্ঠানটি চট্টগ্রাম জেলার হাটহাজারী উপজেলার মির্জাপুর ইউনিয়নের চারিয়া গ্রামে অবস্থিত।
  
  ইতিহাস 
  ১৯৮৭ সালে স্থানীয় জনসাধারণের সার্বিক সহযোগিতায় বিদ্যালয়টি প্রতিষ্ঠিত হয়। ১৯৯০ সালে নিম্ন মাধ্যমিক বিদ্যালয় হিসেবে স্বীকৃতি লাভ করে এবং ১৯৯৪ সালে এমপিও ভুক্ত হয়। ১৯৯৫ সালে চট্টগ্রাম শিক্ষা বোর্ড কর্তৃক মাধ্যমিক বিদ্যালয় হিসেবে স্বীকৃত লাভ করে এবং ২০০৪ সালে এমপিও ভুক্ত হয়।
  
  ব্যবস্থাপনা 
  বিদ্যালয় পরিচালনার জন্য জনাব এ এইচ এম মোজাম্মেল হক চৌধুরীকে সভাপতি করে ১৩ জন বিশিষ্ট একটি পরিচালনা পরিষদ রয়েছে।
  
  শিক্ষকবৃন্দ 
  বিদ্যালয়ের প্রধান শিক্ষক জনাব এ এইচ এম সালাউদ্দীন জাহাঙ্গীর। এছাড়া আরো ১১ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
  
  অবকাঠামো 
  বিদ্যালয়ে দুইটি আধা পাকা টিনশেড ভবন ও একটি দ্বিতল ভবন রয়েছে। নতুন একটি একাডেমিক ভবনের নির্মাণ কাজ চলছে। বিদ্যালয়ের সামনে একটি খেলার মাঠ রয়েছে।
  
  শিক্ষা কার্যক্রম 
  এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৮ শতাধিক শিক্ষার্থী অধ্যয়নরত আছে।
  
  ফলাফল ও কৃতিত্ব 
  বিগত বছরের পাশের হার ৯৩.৪১%।
  
  আরো দেখুন 
   হাটহাজারী উপজেলার শিক্ষা প্রতিষ্ঠানের তালিকা
  
  তথ্যসূত্র
  
  বহিঃসংযোগ 
  
  বিষয়শ্রেণী:হাটহাজারী উপজেলার শিক্ষা প্রতিষ্ঠান
title: চারিয়া উচ্চ বিদ্যালয়